Torshov

Torshov er eit sokn og strøk nord for Grünerløkka med namn etter Torshov gard.«Torshov» i [norskstadnamnleksikon.no Norsk stadnamnleksikon]«Torshov» i Stedsnavnarkivet (Eining for digital dokumentasjon, Universitetet i Oslo) 

Namnet «Torshov» er sett saman av det norrøne gudenamnet Þórr (Tor) og hov («heidensk gudshus» eller «høgd»). Det er dokumentert som i-stad i 1370 («i þossofuue»), men er i dag på-stad. Uhistoriske skrivemåtar som Thorshoug og Torshaug kjem av at etterfestet -hov i uttala har falle saman med haug.«Torshov» i [norskstadnamnleksikon.no Norsk stadnamnleksikon]

Historie
Torshov har industriområde langs Akerselva og høyrer saman med industriutbygginga av Sagene. Lengjer aust fanst tidlegare løkker og småhus, ein forstadsbusetnad innlemma i byen 1878. Kommunen kjøpte 270 daa (270 000 m²) i 1916, og det blei oppført bustadskompleks i tida 1917–1925. Det ligg ein leigegardsbusetnad frå slutten av 1800-talet i vest. I sør og aust ligg bustadsblokker og høghus oppførte i seinare år på tomtene etter småhusbusetnaden frå 1800-talet. 

Infrastruktur og bygningar
Vogts gate fungerer som hovudgata til strøket. Gata er trafikkert av trikkar mellom sentrum og Kjelsås. Langs Vogts gate ligg fleire kaffibarar, restaurantar og kafear.

Parkar i strøket er Torshovparken, Torshovdalen, Torshov kirkepark og Haarklous plass. 

Torshov offentlege skule blei oppført i 1878. Torshov blei skilt ut frå Sagene som eiga forsamling i 1930. Torshov kyrkje blei innvigd i 1958. Torshovstrøket er skildra i Oskar Braaten sine forteljingar og skodespel.

 Sjå òg 

 Torshovbyen

 Kjelder 

Denne artikkelen bygger på «Torshov» frå ,  den 16. november 2020.  

 Litteratur 

 Oslo byleksikon, 1987.


Kategori:Strøk i Oslo
Kategori:Stadnamn av norrønt opphav i Noreg